ΑΠΟΦΑΣΕΙΣ
Αριθμ. 10186
Τροποποίηση του άρθρου 14 παρ.  2 της
υπ’ αρ. 38733/6.5.2014 υπουργικής απόφασης
«Ρύθμιση Θεμάτων τιμολόγησης φαρμάκων»
(Β’ 1144).
Ο ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις των άρθρων 247 έως 256 του
ν. 4512/2018 «Ρυθμίσεις για την εφαρμογή των διαρθρωτικών Μεταρρυθμίσεων του Προγράμματος Οικονομικής
Προσαρμογής και άλλες διατάξεις» (Α’ 5), και ειδικότερα
το άρθρο 254.
2. Τις διατάξεις του άρθρου 51 του ν. 4633/2019 «Σύσταση Εθνικού Οργανισμού Δημόσιας Υγείας ΕΟΔΥ,
ρυθμίσεις για τα προϊόντα καπνού, άλλα ζητήματα του
Υπουργείου Υγείας και λοιπές διατάξεις, (Α’ 161).
3. Τις διατάξεις του ν. 3816/2010 «Ρύθμιση επιχειρηματικών και επαγγελματικών οφειλών προς τα πιστωτικά
ιδρύματα, διατάξεις για την επεξεργασία δεδομένων
οικονομικής συμπεριφοράς και άλλες διατάξεις» (Α’ 6).
4. Τις διατάξεις του ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
5. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), σε συνδυασμό με την περ. 22 του
άρθρου 119 του ν. 4622/2019 (Α’ 133).
6. Τις διατάξεις του π.δ. 121/2017 «Οργανισμός του
Υπουργείου Υγείας» (Α’ 148).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 2/2024 «Διορισμός Υπουργών και Υφυπουργών» (Α’ 2).
9. Την Οδηγία 89/105/ΕΟΚ της 21ης Δεκεμβρίου 1988,
σχετικά με τη διαφάνεια των μέτρων που ρυθμίζουν τον
καθορισμό των τιμών των φαρμάκων για ανθρώπινη
χρήση και την κάλυψη του κόστους των στα πλαίσια των
εθνικών ασφαλιστικών συστημάτων υγείας.
10. Την υπό στοιχεία Δ3(α) 34943/12-7-2022 υπουργική απόφαση «Τρόπος ορισμού των τιμών αναφοράς που
αποτελούν ασφαλιστικές τιμές αποζημίωσης για τους
Φορείς Κοινωνικής Ασφάλισης (ΦΚΑ) και τον ΕΟΠΥΥ»
(Β’ 3746).
11. Την υπ’ αρ. 38733/6.5.2014 υπουργική απόφαση
«Ρύθμιση Θεμάτων τιμολόγησης φαρμάκων» (Β’ 1144),
όπως τροποποιήθηκε και ισχύει.
12. Την υπ’ αρ. οικ. 43063/20-05-2014 υπουργική απόφαση «Τροποποίηση και συμπλήρωση της υπ’ αρ. οικ.
38733/6-5-2014 (Β’ 1144) υπουργικής απόφασης: Τροποποίηση του άρθρου 14 παρ. 2 της υπ’ αρ. οικ. 3457
(Β’ 64/2014) υπουργικής απόφασης, “Ρύθμιση θεμάτων
τιμολόγησης φαρμάκων”» (Β’ 1276).
13. Την υπό στοιχεία Γ5(α)/οικ.12033/15.2.2016 υπουργική απόφαση «Τροποποίηση της υπ’ αρ. οικ. 38733/
06-05-2014 (Β’ 1144) υπουργικής απόφασης» (Β’ 355).
14. Την υπό στοιχεία Γ5/οικ. 41797/04-06-2015
υπουργική απόφαση «Συμπλήρωση της υπ’ αρ. 38733/
29.04.2014 υπουργικής απόφασης “Ρύθμιση θεμάτων
αποζημίωσης φαρμάκων” (Β’ 1144)» (Β’ 1043).
15. Τις υπό στοιχεία Γ5(α) οικ./102390, 102389, 102388/
31-12-2015 αποφάσεις «Διορθωτικά δελτία Τιμών Φαρμάκων ανθρώπινης χρήσης».
16. Την υπό στοιχεία Γ5 (Α)ΟΙΚ./8584/3-2-2016 απόφαση «Τροποποίηση των υπουργικών αποφάσεων δι-
ορθωτικών τιμών δελτίων τιμών φαρμάκων ανθρώπινης
χρήσης».
17. Το υπό στοιχεία Β2β, B1α 10184/16-02-2024 έγγραφο της Γενικής Διεύθυνσης Οικονομικών Υπηρεσιών
του Υπουργείου Υγείας, σύμφωνα με το οποίο: «από το
περιεχόμενο της προωθούμενης υπουργικής απόφασης δεν προκαλείται δαπάνη στον προϋπολογισμό του
ΕΟΠΥΥ ή στον προϋπολογισμό του Υπουργείου Υγείας»,
αποφασίζουμε:
Άρθρο 1
Την τροποποίηση της υπ’ αρ. 38733/6.5.2014 (Β’ 1144)
απόφασης του Υπουργού Υγείας, όπως τροποποιήθηκε
και ισχύει:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1126
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1126/16.02.2024
Αντικαθίσταται το προτελευταίο εδάφιο που προστέθηκε με την υπ’ αρ. 43063/2014 (Β’ 1276) υπουργική
απόφαση, και το οποίο αντικαταστάθηκε με την υπό
στοιχεία Γ5(α)/οικ.12033/15.2.2016 (Β’ 335) υπουργική
απόφαση ως εξής:
«Το ποσόν που ο ασθενής καλύπτει πέραν της θεσμοθετημένης συμμετοχής δεν μπορεί να υπερβαίνει
το ύψος των 20 ευρώ ανά μοναδιαίο σκεύασμα και
ειδικότερα για γενόσημα φάρμακα δεν μπορεί να
υπερβαίνει το ύψος των τριών (3) ευρώ ανά μοναδιαίο σκεύασμα».
Η παρούσα ισχύει από την δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 16 Φεβρουαρίου 2024
Ο Υπουργός
ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ

[Source: 20240201126.pdf | Tokens: 3844]